google/wiki40b huggingface dataset:
Maximilian von Prittwitz

Bakgrunn

Prittwitz tilhørte en svært gammel tysk adelslekt fra Schlesien. Han var sønn av Gustav von Prittwitz, som  var prøyssisk generaljustisråd og Elisabeth von Klaß. Prittwitz gikk i sin fars fotspor og ble infanterioffiser.

Karriere

Han deltok i Den østerriksk-prøyssiske krig i 1866 i 3. Garde-Grenadier-Regiment, og Den fransk-prøyssiske krig 1870-71. Etter den fransk-prøyssiske krig gikk han på Det prøyssiske krigsakademiet og be deretter utnevnt til oberleutnant i Jäger-Bataillon nr. 6.
I 1910 ble han medlem av Preußisches Herrenhaus og riksridder av Johanniter-ordenen.
I 1913 blev han utnevnt til generaloberst.

Første verdenskrig

Da første verdenskrig brøt ut i 1914 ble Prittwitz kommandant for den tyske Åttende armé. Den hadde som hovedoppgave å forsvare Øst-Preussen mens de resterende syv tyske armeene angrep Frankrike. Gjennom flyspaning fikk Prittwitz god kontroll over plasseringen av de russiske styrkene under oppmarsjen på Østfronten.
Øst- Preussen ble angrepet fra øst av Paul von Rennenkampfs første armé og fra sør av Alexander Samsonovs andre armé. Rennenkampf var raskere enn Samsonov, slik at Prittwitz kunne konsentrere sin hovedstyrke til å møte første armé. 17. august ble et begrenset russisk angrep slått tilbake ved Stallupönen. Tre dager senere vant russerne en viktig seier i slaget ved Gumbinnen. Prittwitz mistet da hodet og planla å trekke hele den tyske styrken tilbake, vest for Weichsel. Sjefen for den tyske generalstaben, Helmuth von Moltke d.y. vurderte dette for å være en helt gal avgjørelse, og at Prittwitz ikke var riktig person for stillingen. Moltke utnevnte i stedet Paul von Hindenburg til ny sjef for Åttende armé og Erich Ludendorff som hans stabssjef.
Prittwitz deltok etter dette ikke mer i krigen og gikk av med pensjon. Han døde i Berlin av hjerteinfarkt og be gravlagt på Invalidenfriedhof i Berlin
Politiets medalje for internasjonal tjeneste

Tildeling

Medaljen blir delt ut til norsk politipersonell (både uniformerte og sivile) som har deltatt i internasjonal tjeneste, etter avgjørelse av norske politiske myndigheter, i minst seks måneder. Man kan også få medaljen for spesielle oppdrag av kortere varighet, eller for fortjenestefull tjeneste utenfor Norge. Utenlandske personer som har ytt fortjenestefull bistand til norske politistyrker i utlandet. Det tildeles stjerne for tjeneste utover minste tjenestetid for tildeling, maksimalt tre stjerner. Medaljen skal bæres med laurbærgren ved mer enn 60 måneders akkumulert tjeneste i utlandet.
Medaljen kan tildeles med rosett for særlig fortjenestefull innsats.

Utforming

Medaljen er rund, forsølvet og har en diameter på 33 mm. Adversen har kors med eikeløvsbakgrunn og Politiets etatsemblem i sentrum av korsvingene. Etatsemblemet viser det norske riksvåpenet mot en gull bakgrunn strødd med kors og flankert av fasces. Reversen har påskriften «POLITIET – FOR INTERNASJONAL TJENESTE». Opphenget er en kule med en gjennomgående ring for feste av medaljebånd. Båndet er 35 mm bredt, svart og med to vertikale, 4 mm brede, gule striper 4 m fra båndets ytterkanter. Båndet kan utstyres med stjerner, laurbærgren og rosett.
Karolína Plíšková

2013: Første WTA-tittel

Plíšková vant sin første tittel på WTA-touren med seier i Malaysian Open, hvor hun slo amerikanske Bethanie Mattek-Sands i finalen. Hun endte året rangert som nr. 67.

2014: Gjennombrudd

Plíšková kom til 5 finaler dette året; Pattaya, Nürnberg, Hong Kong, Seoul og Linz. Hun vant Nürnberg og Linz. I tillegg slo hun tidligere verdensener Ana Ivanovic i andre runde i US Open. Totalt sett bidro dette til at 2014 regnes som hennes gjennombruddsår, og hun endte også på 24. plass på verdensrankingen.

2015: Debut i topp 10

Plíšková fortsatte den stødige klatringen oppover rankingen i 2015, ved hjelp av finaler i Sydney, Dubai, Praha, Eastbourne og Stanford, i tillegg til WTA Elite Trophy Zhuhai. Hun vant kun turneringen på hjemmebane i Praha, hvor hun slo landskvinnen Lucie Hradecká. Hun endte sesongen på 11. plass på rankingen.

2016: Topp 5, WTA premier 5 tittel, og finale i US Open

Med titler i Birmingham og Cincinnati, samt finaletap i US Open kvalifiserte Karolina seg til WTA Finals i Singapore. Her vant hun åpningskampen mot Garbiñe Muguruza, men tapte de følgende kampene mot Agnieszka Radwańska og Svetlana Kuznetsova, og gikk dermed ikke videre fra gruppespillet. Hun endte året rangert som nr. 6.

Spillestil

Plíšková er høyrehendt, med tohånds backhand. Hun har en utpreget aggressiv spillestil, med en sterk serve og harde slag med lite spinn. Hun er den spilleren på WTA-touren som har servet flest ess i sesongene 2013-2016, og leder også statistikken i 2017. Hun har som naturlig følge av dette hatt sine beste resultater på raske baner (hardcourt og gress), men nådde overraskende semifinalen i French Open i 2016. Hun er ikke en spiller som viser mye følelser på banen, men har en kjølig, nærmest mekanisk, væremåte som blant mange har gitt henne kjælenavnet "Pliskobot."
UClibc

uClibc, også kalt µClibc, er en minimalistisk versjon av C-standardbiblioteket som er ment for innebygde systemer og mobilt utstyr som kjører Linuxkjernen. Biblioteket ble skapt for å støtte μClinux, en versjon av Linux som ikke krever en minnehåndterer og som derfor er egnet for mikrokontrollere.
Utviklingen av uClibc startet i 1999.. Biblioteket ble for det meste skrevet fra grunnen av, men har inkorporert kode fra GNU C Library og andre prosjekter. Prosjektet ble ledet av Erik Andersen og en annen bidragsyter er Manuel Novoa III.
Uclibc er fri og åpen programvare og er lisensiert under GNU Lesser General Public License.
Avisåret 1744

Dødsfall

…
Doryscelis

Utseende

Middelsstore (ca. 25 millimeter), litt brede, matte gullbasser. Doryscelis calcarata, den vanligste arten, er guloransje med svart hode, et par små, svarte flekker på pronotum og to par svarte flekker på dekkvingene.

Levevis

Larvene lever gjerne i råtnende ved eller annet dødt, organisk materiale.

Utbredelse

Slekten er utbredt på Madagaskar.
Rime (videospill)

Spillet

Spillet dreier seg rundt en gutt som må flykte fra en øy og unslippe en forbannelse. Spillet spilles gjennom gutten, og involverer løsing av oppgaver i en åpen verden på øyen. Spilldesignet bruker selve øymiljøet, uten dialog, for å formidle spillets handling. Spillet har også en dag-nattsyklus, og belysning skal påvirke hvordan spillet spilles.
Tilbake til Pelle Erobreren?

Tilbake til Pelle Erobreren? er en artikkelsamling av Dag Solstad. Den ble utgitt på ml-bevegelsens forlag Oktober i 1977, i en av forlagets hefteserier som «Folkets kultur 5». Heftet hadde undertittelen Artikler og intervjuer om arbeiderlitteratur og favnet tekster fra årene 1973 til 1977.
En av artiklene er hentet fra AKP(m-l)s teoretiske tidsskrift Røde Fane (nr. 2 1973), der Solstad drøftet Tor Obrestads roman Sauda! Streik!. To intervjuer med Solstad fra partiets avis Klassekampen er også gjengitt: «Arbeidsfolks liv blir uforklarlig hvis en ikke ser at arbeiderklassen skal ha makta!» (1. mai 1975) og «Vi vil få et nytt 1940, derfor bøker om krigen» (17. august 1977).
Tre artikler er hentet fra tidsskriftet Profil: «Hvem er det som snakker?» (i to deler, fra nr. 5 1975 og nr. 1 1976), «'Tyskerne skal hakke tenner av redsel!'» - Om Aleksandr Fadejevs roman Den unge garde (nr. 2 1976) og tittelbidraget «Tilbake til Pelle Erobreren?» (nr. 3 1976). Her nytter Solstad den danske proletarforfatter Martin Andersen Nexø og hans storverk Pelle Erobreren som målestokk for norsk arbeiderlitteratur.
Condictio indebiti

Condictio indebiti er en sivilrettslig regel med utspring i romerretten om at tilbakebetaling kan kreves når en ytelse har blitt ytt uten at det har foreligget en rettslig forpliktelse. Vilkårene er at yteren må ha vært uforpliktet (indebitum solutum) og at vedkommende må ha en unnskyldelig villfarelse (solutio per errorem).
Læren om condictio indebiti gjelder i norsk rett som en rettslig standard på ulovfestet grunnlag. Regelen får ikke ubetinget anvendelse, men anvendes etter en helhetlig rimelighets- og rettferdighetsvurdering hvor reelle hensyn utgjør en sentral rolle. Det er spesielt to motstående hensyn som er fremtredende: Oppgjørshensynet, som er hensynet til at mottakere av et pengebeløp skal kunne innrette seg etter at oppgjøret er endelig, og korreksjonshensynet, som er hensynet til at utbetalingen skyldes en feil og at feil i alminnelighet bør korrigeres.
Strandhugg paa Kavringen

Innhold

En stakkarslig mann blir sendt for å kjøpe fisk av sin kone. På veien til fiskemarkedet tar han seg en kraftig rangel, og bruker opp pengene han skulle kjøpt fisk for. Mannen tør ikke dra hjem uten fisk, og tyvlåner en liten båt med fiskesaker i for å prøve fiskelykken. Han får ikke fisk, og drikker resten av drikkevarene han har igjen, før han sovner i båten. Mens han sover drømmer han at han gjør strandhugg på Kavringen, hvor han opplever mange forunderlige ting. Når han våkner treffer han sin kone, og mysteriene han opplevde i søvne blir løst av hans kone med slående argumenter.
Vis

Økonomi

Viktige næringsveier på øya er jordbruk (I hovedsak vindyrking), fiske, fiskeforedling og turisme.
Rundt 20 % av øya er dyrket mark dekket med vingårder. Av kjente viner fra øya finner vi  Plavac Mali, Kurteloška og Bugava.
Sjøen rundt Vis er rik på fisk, særlig sardin, makrell og ansjos. Fiskere fra Komiža utviklet på 1600-tallet sin egen type fiskebåt, Falkuša, som ble brukt til langt opp på 1900-tallet på grunn av sine gode egenskaper.
Heterosexisme

Heterosexisme er en inklinasjon i retning av heterofile ciskjønnede mennesker, som enkelte ser på som en tilbøyelighet til å underkjenne  blant annet homofile, transkjønnede eller interseksuelle mennesker. Et beslektet begrep er seksuell fordom, en negativ holdning til noen på grunn av hans eller hennes seksuelle orientering. Denne forutinntattheten er ikke det samme som homofobi, men er heller diskrimineringen av eller mot ikke-heteroseksuell atferd grunnet en kulturell eller sosiobiologisk forutinntatthet. Heterosexisme antyder at grunnlaget for slik foutinntatthet ikke er å finne hos individet som sådan, men har et videre kulturelt og biologisk grunnlag som medfører tendens i holdninger i retning av heteroseksualitet framfor andre seksuelle orienteringer. Heterosexisme er en type strukturell vold.
En tidligere definisjon av begrepet er:
Heterosexisme er en tro eller argument om at mann–kvinne-seksualitet er den eneste naturlige, normale og moralske form av seksuell atferd og brukes også til å peke på virkningene av det instinktet. Ordet «heterosexualisme» har også blitt foreslått med i essens den samme mening. Dette ordet har blitt foreslått som et alternativ til homofobi, delvis fordi det benytter seg av en parallell struktur overfor sexisme og rasisme. Intensjonen i heterosexisme er undersøkelsen av den kulturelle forutinntattheten overfor ikke-heteroseksuelle istedenfor individuell forutinntatthet, som er fokuset til homofobi.
Heterosexisme skal ikke forveksles med heterosentrisme, som er en (ofte ubevisst) antakelse om at alle er heteroseksuelle, og de holdninger som er knyttet til denne antakelsen. Heterosentrisme viser seg ofte i ikke villede episoder i dagliglivet. Hvis for eksempel en jente sier at hun skal på en date, vil mange folk spørre, «Hva heter han?» eller «Er han søt?» med antakelsen om at det er en heteroseksuell date. Like fullt behøver disse menneskene ikke å ha negative oppfatninger om sammekjønns-dating.
NM i judo 2014

NM i judo 2014 ble arrangert i Sande 4.-5. oktober.
Kongepokalene ble vunnet av Madelene Rubinstein og Noorullah Malang.
Gottfried Benn

Bakgrunn

Gottfried Benn var den nest eldste av åtte barn av den lutherske protestantiske pastor Gustav Benn og hans hustru Caroline Jequier (fra Fleurier i de sveisiske Jurafjellene). Han ble utdannet i Sellin i Neumark og i Frankfurt an der Oder.
Benn studerte teologi ved Universitetet i Marburg og militærmedisin ved Kaiser Wilhelm-akademiet i Berlin. Etter å ba blitt entlediget som militærlege i 1912, vendte Benn seg til patologien, og han dissikerte 200 legemer melom oktober 1912 og november 1913 i Berlin.

Diktning

Benn var en av 1900-tallets fremste [ekspresjonistiske diktere. Til yrket var han hudlege, noe som skulle influere hans verk; i diktsamlingene Morgue (1912), Söhne (1914) og Fleisch (1917), og i novellesamlingen Gehirne (1916) gestaltes sykdom, forråttnelse og død.
Han inntok i helw sitt liv en nihilistisk og aristokratisk holdning, noe som gjorde at han ble tiltrukket av det mytisk irrasjonelle i nazismen. Han var også utilfreds med Weimarrepublikkens kaotiske politikk, en tid preget av vedvarende økonomisk og politisk ustabilitet. I 1934 begynte han imidlertid å vende seg bort fra nazismen, noe som gjorde at han pådro seg publiseringsforbud i 1938. Hans senere verker ble preget av kulturpessimisme, noe som kommer til uttrykk i for eksempel Statische Gedichte (1948).
Til Benns fremsta inspirasjonskilder regnes Otto Weininger, Else Lasker-Schüler, Friedrich Nietzsche, Oswald Spengler, Julius Evola og Knut Hamsun. Hans diktning fikk en stor betydening for den tyske 1900-tallspoesien, og med en rekke essayer, blant annet Probleme der Lyrik (1951) hadde Benn stor innflytelse på den estetiske debatten i Europa.
En yngre tysk poet som tidlig erkjente en innflytelse fra Benn var Rolf Dieter Brinkmann.
Grå kvistvikler

Utseende

En middelsstor (vingespenn 15-20 millimeter), gråbrun vikler. Forvingen er gråbrun med et bredt, lysgrått tverrbånd i midten og mesteparten av vingens ytre del lysgrå. De grå partiene har et brunt nettmønster. Bakvingen er lyst gråbrun, litt innbuktet bak spissen.

Levevis

Larvene utvikler seg inne i spinn på osp, selje, bjørk og andre busker og løvtrær.
De voksne viklerne flyr fra juni til august.

Utbredelse

Arten er utbredt over hele Europa, unntatt lengst i sør, og i det nordlige Asia.
Den finnes over hele Norge.
Mamma tar semester

Handling

Karin er husmor og bor i Trosa med sin arbeidskrevende familie, ektemannen Ragnar og to sønner. En dag overraskes hun av et besøk av sin søster Sylvia, motedirektør i Stockholm, som hun ikke har sett på seks år. Sylvia [stannar] på middag og hun merker at Ragnar behandler søsteren som en hjemmeslave. Hun forsøker å overtale Karin om å følge med henne til Stockholm for å få litt ferie og etter en krangel med sin mann bestemmer Karin seg for å reise.
Svømming under VM i svømmesport 2015 – 50 meter butterfly menn

Semifinaler

Semifinaler ble avholdt 2. august 18.07.
Nan Ling

Nan Ling (kinesisk: 南岭; pinyin: Nánlǐng) er samlebetegnelsen for noen fjellkjeder i det sørlige Kina. De løper gjennom den autonome region Guangxi og provinsen Guangdong, Hunan og Jiangxi. 
Nan Ling-fjellene skiller Sentralkina fra Sørkina. Områdene sønnafjells har tropisk klima, og det muliggjør to innhøstninger av ris.
Fjellene er også vannskillet mellom Chang Jiang og Perlefloden. Fjellkjedene er inntil 200 km brede og løper 600 km i øst-vest-retning. 
Et annet navn på fjellkjedene er Wuling-fjellene (五岭, Wǔ Lǐng:  «fem fjell» eller 五岭山脉), ettersom den består av de fem fjellkjedene Yuecheng (越城岭), Dupang (都庞岭), Mengzhu (萌渚岭), Qitian (骑田岭) og Dayu (大庾岭). I virkeligheten kan man også medregne utløperen Jiulian-fjellene (九连山) på grensen mellom Jiangxi og Guangdong.

Gruvedrift

Ionadsorpsjonleire utvinnes i dagbrudd i området, og disse gruvene er blant verdens viktigste kilder for sjeldne jordarter.
Franz Werfels menneskerettspris

Franz Werfels menneskerettspris (Franz-Werfel-Menschenrechtspreis) er en tysk menneskerettspris på 10 000 euro som deles ut til personer som gjennom politisk, kunstnerisk, filosofisk og/eller praktisk arbeid har bekjempet brudd på menneskerettighetene, slik som folkemord, etnisk rensning eller ødeleggelse av nasjonale, etniske, rasemessige eller religiøse grupper.
Prisen er oppkalt etter Franz Werfel, en østerriksk forfatter som skildret deportasjonen av armenerne i romanen De førti dagene på Musa Dagh. Den ble innstiftet i 2003 av menneskerettsorganisasjonen Zentrum gegen Vertreibungen, og deles ut annethvert år, bortsett fra den ekstra prisutdelingen i 2010, i Paulskirken i Frankfurt am Main. Initiativet til prisen ble tatt av Erika Steinbach og Peter Glotz.
I juryen satt (pr. 2009) Otto von Habsburg, Klaus Hänsch, Helga Hirsch, Milan Horáček, Hilmar Kopper, Otto Graf Lambsdorff, Rüdiger Safranski og Erika Steinbach. Tidligere jurymedlemmer er Peter Glotz, Daniel Cohn-Bendit, György Konrád, Ralph Giordano og Lennart Meri.
Delstaten Hessens statsminister er prisens beskytter. To delstater og over 400 byer er faddere for prisen, det vil si at deres parlamenter eller bystyrer har vedtatt en faddererklæring og støttet prisen økonomisk.
Anne Conway

The Principles of the Most Ancient and Modern Philosophy

Conways filosofiske hovedverk ble opprinnelig skrevet på engelsk. Etter hennes død ble teksten oversatt til latin og utgitt under tittelen Principia philosophiae antiquissimae et recentissimae i 1690. To år senere ble teksten oversatt tilbake til engelsk og publisert som The Principles of the Most Ancient and Modern Philosophy. Den engelske originalteksten gikk på et tidspunkt tapt.
Cornelis Vroom

Cornelis Hendriksz Vroom (født i 1591 i Haarlem, begravet 16. september 1661 i Haarlem) var en nederlandsk maler i den nederlandske gullalderen. Han er mest kjent for landskaps- og seilskutemalerier.
Han var medlem av Sint-Lucasgildet i Haarlem.
City of Masbate

Masbate (offisielt City of Masbate) er en by på Filippinene. Den er administrativ hovedstad for provinsen Masbate i Bikolregionen og har 95 389 innbyggere (folketelling 1. mai 2015).
Byen er inndelt i 30 smådistrikt, barangayer, hvorav 21 er klassifisert som landsbygdsdistrikt og 9 som tettstedsdistrikt.
Alimentation Couche-Tard

Statoil

18. april 2012 ble det kjent at Couche-Tard ønsket å etablere seg i Europa gjennom kjøp av Statoils datterselskap, Statoil Fuel & Retail for 15,9 milliarder kroner. Couche-Tard er etter oppkjøpet den største eier av bensinstasjoner i Skandinavia og solid etablert i Nord-Europa.
Blue Diamond Society

Blue Diamond Society (BDS – Blå Diamant-Selskapet) er en organisasjon for homofil og lesbisk og transkjønnet frigjøring i Nepal. Organisasjonen blei stifta i 2001 av Sunil Babu Pant.
BDS skal ha fått navnet sitt fordi initiativtakerne tenkte at blå diamanter er sjeldne – like sjeldne som homofile og lesbiske i Nepal. Men organisasjonen viste seg å vokse raskt og få stor oppmerksomhet.
Hjemmesida til BDS nevner ei lang rekke seksuelle minoriteter som organisasjonen forsvarer, bl.a.:
«Meta (transer), Dohori, Ta, Homser, Biseksuelle, lesbiske, Hijra, Singaru, Fulumulu, Kothi, Kotha, Strian, Maugia, Panth og mange flere.»
Nepal er et tradisjonelt, religiøst hinduistisk samfunn, der undertrykkelsen av lesbiske og homofile er sterk. BDS har lagt vekt på en offentlig profil med bl.a. homoparader og fester, protestbevegelser mot politiangrep og fengslinger av homofile osv. Reaksjonære krefter svarte i juli 2004 med å prøve få organisasjonen forbudt.
I tillegg til å arbeide mot trakassering og for rettigheter for homofile og lesbiske, arbeider BDS bl.a. for homofiles helse og mot hiv/aids, og med forskjellige sosiale tiltak.
Den store freden i Montréal

Den store freden i Montréal var en fredsavtale mellom Ny-Frankrike og 40 First Nations i Nord-Amerika. Han ble signert den 4. august 1701 av Louis-Hector de Callière, guvernør i Ny-Frankrike, og 1300 representanter fra de 40 indianerstammene nordøst i Nord-Amerika. Avtalen endte en 100 år lang krig mellom irokeserne, som var allierte med engelskmennene, og franskmennene, som var allierte med huroner og algonquinere. Det medførte 16 år med fredelige forhold og handel før krigen startet igjen.
Jernnettene

Jernnettene (trolig av norrønt hjarn: «hardfrossen snø») betegner i Norge oftest tre netter i august der man kunne frykte frost som kunne skade avlingen, spesielt kornet. Begrepet er vanlig på Østlandet, i Trøndelag og på Helgeland. I motsetning til vanlig oppfatning er jernnettene ofte tidligere i syd enn i nord: på Østlandet gjerne 19., 20. og 29. august, mens i Trøndelag og Helgeland i siste del av august (24-29. august). Et unntak på Østlandet er Solør, der jernnettene er 10-12. august (laurentiusnettene).
Begrepet er også kjent fra Sverige og Mellom-Europa og brukes her mer generelt om netter med fare for frost, gjerne 11-12. mai. I noen områder i Sverige, spesielt i Norrland, kan det også være dager i juni og juli. I enkelte oversatte hagebøker brukes begrepet også i Norge om nettene 12-14. mai. Etter jernnettene skal det komme verken snø eller frost, men dette er ikke en vanlig historisk betydning.
Das Erste

Bakgrunn

Das Erste ble grunnlagt i 1952 under navnet Deutsches Fernsehen. I 1984 ble kanalen gitt navnet Erstes Deutsches Fernsehen, og i 1996 fikk den navnet Das Erste.
Kanalen finansieres hovedsakelig av kringkastingsavgift, men har også inntekter av reklame, denne er begrenset til tidsrommet mellom klokken 14 og 20. Programmet på søndager og på helligdager som gjelder hele sendeområdet er helt uten reklame.
Fjolsvinnsmål

Fjolsvinnsmål (norrønt Fjölsvinnsmál) er et heltedikt som ikke var med i manuskriptet Codex Regius, men blir som regel tatt med i utgaver av Den eldre Edda. Fjolsvinnsmål er antagelig diktet på 1200-tallet. Diktet er eller blir betraktet som en fortsettelse av diktet Grogalder og begge diktene blir samlet kalt for Svipdagsmål. 
Diktene er funnet i flere manuskripter fra 1600-tallet. I minst tre av manuskriptene finnes diktene i motsatt orden og skilt av et tredje eddadikt kalt Hyndleljod. I lang tid var man ikke oppmerksom på forbindelsen mellom diktene før Svend Grundtvig i 1854 forsto forbindelsen mellom fortellingen fortalt i Grogalder og den første halvdelen av den middelalderske nordiske balladen om Ungen Sveidal (Herr Svedendal eller Hertig Silfverdal). I 1856 oppdaget den norske forskeren Sophus Bugge at den siste delen av balladen tilsvarte fortellingen i Fjolsvinnsmål. Bugge skrev om denne forbindelsen i Forhandlinger i Videnskabs-Selskabet i Christiania i 1860, og kalte begge diktene til sammen Svipdagsmål. Senere forskere har akseptert denne tittelen.
I det første diktet lister Svipdag med støtte fra sin døde mor, volven Groa, til støtte ham i fullføre en oppgave som er gitt av hans onde stemor. I begynnelsen av Fjolsvinnsmål har Svipdag nådde fram til en borg på toppen av et fjell. Han søker kvinnen Menglad for å gifte seg med henne. Ved borgen møter han en vaktmann, Fjolsvinn, som ber ham om å forsvinne før han spør om navnet. Svipdag holder navnet skjult, men avslører det senere i diktet.
En spill med spørsmål og svar oppstår hvor Svipdag lærer at Menglad lever i borgen voktet av Fjolsvinn, og at ingen kan komme inn i borgen unntatt en: Svipdag. Han oppgir da sitt navn og porten åpner seg og Menglad møter Svipdag: «No velkomen vere du / min vilje fekk eg, / helsar-kyssen du have.»
En tolkning er at Menglad er Frøya og Svipdag representerer Odin. Dette diktet er betraktet som blant de yngste av eddadiktene, men er uansett kryptisk og en del av versene er ikke bevart i fullstendig form.
28. oktober

Navnedag

Simon, Simen – etter den gamle simonsmesse for apostelen Simon Seloten
Verdenscupen i paralangrenn 2015/16

Verdenscupen i paralangrenn 2015/16 (langrenn for funksjonshemmede) ble arrangert fra 2. desember 2015 i Tjumen i Russland til 20. mars 2017 i Vuokatti i Finland.
Sibylle

Sibylle (fra gresk Σίβυλλα, Sibylla) er et ord som, via latin, betyr profetinne eller spåkvinne. Den tidligste seerske i et orakel kjent som sibyller i antikken, «som riktignok er kun kjent fra legender»  ga sin spådommer ved bestemte hellige steder under den guddommelige innflytelsen til en guddom, opprinnelig ved Delfi i Hellas og Pessinos i Frygia — en av de ktoniske guddommer. Senere i antikken vandret sibyllene fra sted til sted.
Det var flere sibyller i antikken, og alle av dem ble benyttet på nytt i innenfor den tidlige kristendom i den kristen mytologien for å bebude eller varsle om kristen eksatologi: Sibyllens orakler, skrevet mellom 180 f.Kr. og 300-tallet e.Kr., og inneholder tankegods fra både jødedom, romersk religion og kristendom.